《钗头凤 收香鸟一名桐华凤。》
清代·李符

方山乌。红衿小。低飞忽坐钗头巧。佳人畔。窥炉篆。

葳蕤心字，被偷多半。幻。幻。幻。

帘拢梢。兰缸照。倒垂香翅烟重袅。褰罗幔。桐花唤。

琼篝锁烬，把雕笼换。惯。惯。惯。

作者简介：（1639—1689）清浙江秀水人，原名符远，字分虎，号耕客，又号桃乡。善诗词，工骈体。与兄李绳远、李良年号浙西三李。与朱彝尊等结诗社。后客居福建茶官署，暴卒。有《香草居集》。